Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 -pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 41. sjednici održanoj dana 19. srpnja 2024. godine donosi

**ZAKLJUČAK**

**o usvajanju Izvješća o izvršenju**

**Programa javnih potreba u kulturi na području Općine Vladislavci u 2023. godini**

**I.**

 Usvaja se Izvješće o izvršenju Programa javnih potreba u kulturi na području Općine Vladislavci u 2023. godini, KLASA: 400-01/22-05/01, URBROJ: 2158-41-02-24-05 od 28. svibnja 2024. godine.

**II.**

Izvješće o izvršenju Programa javnih potreba u kulturi na području Općine Vladislavci za 2023. godinu sastavni je dio ovog Zaključka.

**III.**

 Ovaj Zaključak ima biti objavljen u „Službenom glasniku“ Općine Vladislavci.

KLASA: 400-01/22-05/01

URBROJ: 2158-41-01-24-06

Vladislavci, 19. srpnja 2024.

**Predsjednik**

**Općinskog Vijeća**

Krunoslav Morović, v.r.

Na temelju članka 36. Statuta Općine Vladislavci Službeni glasnik“ Općine Vladislavci broj 3/13, 3/17, 2/18, 4/20, 5/20 -pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 28. svibnja 2024. godine, podonosi

**IZVJEŠĆE**

**o izvršenju Programa javnih potreba u kulturi na**

 **području Općine Vladislavci za 2023. godinu**

**I.**

Općinsko vijeće Općine Vladislavci donijelo je Program javnih potreba u kulturi na području Općine Vladislavci za 2023. godinu („Službeni glasnik“ Općine Vladislavci br. 16/21, 6/22, 11/22 i 14/22) .

Programom javnih potreba u kulturi na području Općine Vladislavci za 2023. godinu („Službeni glasnik“ Općine Vladislavci br. 13/22 i 13/23) planirana su sredstva za financiranje javnih potreba u kulturi za slijedeće namjene:

|  |  |  |
| --- | --- | --- |
| **R.BR.** | **NAMJENA** | **PLANIRANI IZNOS U €** |
| 1. | tekuće donacije kulturno umjetničkim društvima s područja Općine Vladislavci  | 7.432,00 |
| 2.  | pokroviteljstvo nad manifestacijama na području Općine Vladislavci  | 20.542,00 |
|  | **UKUPNO** | **27.974,00** |

Programom javnih potreba u kulturi na području Općine Vladislavci za 2023. godinu propisano je da se doznaka sredstava udrugama provodi temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst)

**II.**

U 2023. godini sredstva planirana Programom javnih potreba u kulturi na području Općine Vladislavci za 2023. godinu, utrošena su za slijedeće namjene:

|  |  |  |  |
| --- | --- | --- | --- |
| **R.BR.** | **NAMJENA** | **PLANIRANI IZNOS U €** | **IZVRŠENI** **IZNOS U €** |
| 1. | tekuća donacija kulturno umjetničkim društvima s područja Općine Vladislavci  | 7.432,00 | 5.300,00 |
| 2.  | pokroviteljstvo nad manifestacijama na području Općine Vladislavci | 20.542,00 | 14.890,51 |
|  | UKUPNO | **27.974,00** | **20.190,51** |

Tekuće donacije kulturno umjetničkim društvima u iznosu od 5.300,00 € dodijeljene su sukladno Pravilniku o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst), na način da je općinski načelnik raspisao natječaj za prijavu projekata i institucionalnu podršku udrugama za 2023. godinu iz proračuna Općine Vladislavci. Natječaj je raspisan 5. siječnja 2023. godine. Po raspisanom natječaju udrugama su bila dostupna sredstva u iznosu od 7.432,00 €. Po natječaju sredstva su raspoređena Kulturno umjetničkom društvu „Dukat“, sa sjedištem u Vladislavcima, Erne Kiša 3 u iznosu od 3.300,00 €, te Udruzi Hrvata iz Bosne i Hercegovine „Bosanski prsten“ sa sjedištem u Dopsinu, J.J. Strossmayera 70 u iznosu od 2.000,00 €.

Kulturno umjetničko društvo „Dukat“, sa sjedištem u Vladislavcima, Erne Kiša 3 doznačen je iznosu od 3.300,00 €, a Udruzi Hrvata iz Bosne i Hercegovine „Bosanski prsten“ sa sjedištem u Dopsinu, J.J. Strossmayera 70 iznosu od 2.000,00 €.

Sa svim udrugama potpisani su ugovori o dodijeli sredstava, udruge su podnijele Izvješća o provedbi projekta u propisanim rokovima i obavljena je kontrola na licu mjesta, kojom je utvrđeno da su sredstava korištena namjenski, za odobrene namjene.

U 2023. godini Općina je sufinancirala manifestacije koje su se odvijale na području Općine Vladislavci, i to:

1. Rušenje majpana u Hrastinu
2. Ivanjsko sijelo u Vladislavcima
3. Grahijada
4. Čobanijada
5. Roštiljada
6. Igra kolo
7. Jeseni u Hrastinu
8. Ivanjsko jahanje
9. Advent u Općini Vladislavci.“

Za Manifestacije je u 2023. godini utrošen iznos od 14.890,51 €.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 400-01/22-05/01

URBROJ: 2158-41-02-24-05

Vladislavci, 28. svibnja 2024.

**Općinski načelnik**

 Marjan Tomas, v.r.